
Parlamentul  României

Camera  Deputaţilor
Comisia pentru Sănătate şi Familie
                Nr. 28/ 95 / 16 februarie  2006

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra propunerii legislative privind plata datoriilor pentru medicamente către furnizori ( Plx 581/2005), respinsă de Senat în şedinţa din 21 noiembrie 2005 şi  trimisă comisiei  spre examinare,  în fond,  în procedură obişnuită, cu adresa nr.Plx  581  din 28 noiembrie 2005, Camera Deputaţilor fiind  Cameră decizională.


La întocmirea raportului, comisia a avut în vedere avizul Comisiei juridice, de disciplină şi imunităţi nr.Plx 581/07.12.2005, avizul Comisiei pentru buget, finanţe şi bănci nr.615/18.01.2006 , avizul Consiliului Legislativ nr.517/10.05.2005, precum şi punctul de vedere al Guvernului nr.1900/15.08.2005.

În raport de obiectul şi conţinutul său, propunerea legislativă face parte din categoria legilor ordinare, în conformitate cu prevederile articolului 73 din Constituţia României, republicată.

PREŞEDINTE,

DEP.ACAD.PROF.DR.MIRCEA IFRIM

Parlamentul  României

Camera  Deputaţilor
Comisia pentru Sănătate şi Familie
                    Nr. 28/ 95/16 februarie 2006 

R A P O R T

asupra propunerii legislative privind plata datoriilor pentru medicamente către furnizori  ( Plx 581/2005)
1. Cu adresa nr.Plx  581  din 28 noiembrie 2005, Comisia pentru sănătate şi familie a fost sesizată cu dezbaterea , în procedură obişnuită, a propunerii legislative privind plata datoriilor pentru medicamente către furnizori ( Plx 581/2005) , respinsă de Senat în şedinţa din 21 noiembrie 2005,  Camera Deputaţilor fiind Cameră decizională.
La întocmirea raportului, comisia a avut în vedere avizul Comisiei juridice, de disciplină şi imunităţi nr.Plx 581/07.12.2005, avizul Comisiei pentru buget, finanţe şi bănci nr.615/18.01.2006 , avizul Consiliului Legislativ nr.517/10.05.2005, precum şi punctul de vedere al Guvernului nr.1900/15.08.2005.
Propunerea legislativă are ca obiect de reglementare achitarea integrală, de către Guvern, până la data de 31 decembrie 2005, a tuturor datoriilor existente în sistemul sanitar, din acest an şi anii precedenţi.
Comisia propune Plenului Camerei Deputaţilor spre dezbatere şi respingere propunerea legislativă, care face obiectul raportului.
2. Propunerea legislativă  face parte din categoria legilor ordinare , potrivit prevederilor articolului 73  din Constituţia României, republicată.

3. La lucrările comisiei din ziua de 15.02.2006 au fost prezenţi 17 deputaţi, neînregistrându-se absenţi.
Raportul comisiei a fost adoptat în unanimitate.

4. Propunerea legislativă a fost respinsă de către Senat în şedinţa din 21 noiembrie 2005.

5. Propunerea legislativă, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia pentru sănătate şi familie propune Plenului  Camerei Deputaţilor respingerea propunerii legislative privind plata datoriilor pentru medicamente către furnizori ( Plx 581/2006) în baza următoarelor motive:
· Legea nr.149/2005 privind instituirea unor măsuri financiare pentru îmbunătăţirea asistenţei medicale prevede că sumele reprezentând contravaloarea medicamentelor eliberate în tratamentul ambulatoriu şi a serviciilor medicale prestate care depăşesc valoarea contractată în anul 2004 de casele de asigurări de sănătate se cuprind în angajamentele legale ale anului 2005.

· Prin proiectul de Lege privind aprobarea Ordonanţei de urgenţă a Guvernului nr. 137/2005 pentru autorizarea Casei Naţionale de Asigurări de Sănătate să garanteze deschiderea unei linii de credit, adoptat de comisie în şedinţa din14 decembrie 2005 şi votat în Plenul Camerei Deputaţilor , se prevede deschiderea unei linii de credit la o instituţie bancară de către Casa Naţională de Asigurări de Sănătate – persoană juridică care gestionează şi administrează sistemul de asigurări sociale din România . Plăţile efectuate din linia de credit către furnizorii de servicii medicale şi medicamente pentru arieratele neachitate se va face până la 31 ianuarie 2006.

· Proiectul de Lege privind aprobarea Ordonanţei de urgenţă a Guvernului nr.162/2005 pentru modificarea art.7 alin.(1) din Ordonanţa Guvernului nr. 59/2004 privind măsuri de întărire a disciplinei financiar-economice în sistemul sanitar, finalizat de comisie prin depunerea raportului în data de 10 februarie 2006, suplimentează fondurile pentru cheltuielile privind medicamentele compensate în procent de 90 % acordate pensionarilor cu pensii până la 6 milioane lei (ROL). 

PREŞEDINTE,

DEP.ACAD.PROF.DR.MIRCEA IFRIM

